CELEX: 62019CN0862
Language: fi
Date: 2019-11-26 00:00:00
Title: asia C-862/19 P: Valitus, jonka Tšekin tasavalta on tehnyt 26.11.2019 unionin yleisen tuomioistuimen (seitsemäs jaosto) asiassa T-629/17, Tšekki v. komissio, 12.9.2019 antamasta tuomiosta

27.1.2020   
            
            
               FI
            
            
               Euroopan unionin virallinen lehti
            
            
               C 27/27
            
         
      Valitus, jonka Tšekin tasavalta on tehnyt 26.11.2019 unionin yleisen tuomioistuimen (seitsemäs jaosto) asiassa T-629/17, Tšekki v. komissio, 12.9.2019 antamasta tuomiosta
      (asia C-862/19 P)
      (2020/C 27/34)
      Oikeudenkäyntikieli: tšekki
      
         Asianosaiset
      
      
         Valittaja: Tšekin tasavalta (asiamiehet: N. Smolek, O. Serdula, I. Gavrilová ja J. Vláčil)
      
         Muut osapuolet: Euroopan komissio ja Puolan tasavalta
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa unionin yleisen tuomioistuimen asiassa T-629/17 antaman tuomion
               
            
                  —
               
               
                  kumoaa komission täytäntöönpanopäätöksen C(2017) 4682
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Valittaja esittää valituksensa tueksi yhden perusteen, joka koskee direktiivin 2004/18 (1) 16 artiklan b alakohdan rikkomista.
      Se väittää, että valituksenalainen tuomio on kumottava sillä perusteella, että unionin yleinen tuomioistuin teki oikeudellisen virheen todetessaan, että direktiivin 2004/18 16 artiklan b alakohtaan sisältyvä poikkeus liittyy ohjelmia koskeviin julkisiin hankintoihin pelkästään silloin, kun hankintaviranomainen on radio- ja televisiotoiminnan harjoittaja. Se väittää, että kyseisen säännöksen sanamuodon, tarkoituksen, järjestelmän ja lainsäädäntöhistorian nojalla on kuitenkin ilmeistä, että kyseistä poikkeusta on sovellettava myös tilanteessa, jossa radio- ja televisiotoiminnan harjoittaja on hankinnan osapuolena ohjelmien tuottajan asemassa, kuten oli Tšekin tasavallassa kyseessä olevan hankinnan osalta.
      Kun otetaan huomioon se seikka, että komission päätöksellä C(2017) 4682 tehty rahoitusoikaisu perustui pelkästään siihen, ettei kyseisen hankinnan hankintaviranomainen ollut radio- ja televisiotoiminnan harjoittaja, tämä päätös on kumottava sen lisäksi, että unionin yleisen tuomioistuimen valituksenalainen tuomio on kumottava.
      
         (1)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi (EUVL 2004, L 134, s. 114).